初，家康亦與小早川秀秋約。今觀秀秋反覆，怒，命銃手遙擊松尾山。秀秋懼，乃叛應家康，引萬眾馳下，突大谷吉繼陣。肋阪安治、赤座直保、小川佑忠、朽木元綱畏其勢，俱叛從。大谷軍陣立潰，繼吉自剖死；行長陣鄰藤台山，士卒觀變，俱崩散。秀秋攻之，行長遁；宇喜多秀家為之氣奪，棄眾亦遁；毛利軍急走歸大阪；島津義弘不能支，突破井伊直政軍，急遁歸。於是大勢遂定。